લોકસાહિત્યના ક્ષેત્રે સંકળાયેલા સૌરાષ્ટ્રના ગાયક નિલેશ પંડ્યા કહે છે, “લોકસાહિત્યમાં કંકોત્રી લખવાથી માંડી જાન વિદાય સુધીનાં અનેક ગીતો ફટાણાં રૃપે છે. ઝવેરચંદ મેઘાણીના પુસ્તક ‘ચૂંદડીમાં જ લગ્નપરંપરા’નાં આશરે ૧રપ જેટલાં ગીતો છે. લગ્નના અલગ અલગ પ્રસંગોના એક સમયે જ્યારે ગીતો ગવાતાં તો તેની અસર પરિવારમાં ઉત્સવનું એક વાતાવરણ ઊભું કરતી હતી, પરંતુ આજે દુઃખ સાથે કહેવું પડે છે કે, મોડર્ન ટ્રેન્ડમાં એક તરફ લગ્નવિધિ ચાલતી હોય છે અને બીજી બાજુ ડીજેના ઘોંઘાટમાં હિન્દી ગીતો વાગતાં હોય છે. હું માનું છું કે જે લોકોને લગ્નગીતો નથી આવડતાં એ લોકો હિન્દી ગીતો ગાય છે. ખરેખર તો કલાકારોએ આપણા સાહિત્યમાં જે લગ્નગીતો છે તેનો અભ્યાસ કરીને ફરી આપણી પરંપરાને જીવિત કરવી જોઈએ.”